Morlacos

Os morlacos (en serbocroata Morlaci, Морлаци; en italiano Morlacchi; en rumano Morlaci), mauro-vlacos u vlacos negros (en serbocroata Crni Vlasi, Црни Власи) son un pueblo en camín de desapareixer que habita en Dalmacia (Croacia), con centro en Carlopago (Karlobeg). En o cens croata de 1991 encara declaraban estar morlacos 22 personas, pero que de seguro no charran a suya luenga romance, desplazata por l'idioma serbocroata.

 Historia 
En a Edat Meya poblaban bellas localidaz de Montenegro. Tenioron un proceso migratorio que los lebó ta l'ueste plegando dica Fiume (Rijeka), pero muitos s'establioron en os monts Velebit, que os venecianos diciban Morlachia (Morlaquia). Bels autors creyen que os morlacos que plegoron ta Istria orichinoron a os Istriorrumanos.

En a I Guerra Mundial os otomans financioron un movimiento morlaco adrezato contra os italianos que alavez dominaban Dalmacia. Dimpués d'a guerra part d'os morlacos emigroron ta Rumanía, y otros se mezcloron con os istriorrumanos de Senj.

Categoría:Pueblos vlacos
Categoría:Etnias de Croacia
Categoría:Pueblos historicos d'Europa